કોઈ પણ વ્યક્તિ દ્વારા મળેલી ભેટ દરેક વ્યક્તિ માટે કિંમતી હોય છે અને જ્યારે આ ભેટ કોઈ ખાસ, પ્રિય વ્યક્તિ દ્વારા મળી હોય તો તે વધુ ખાસ થઈ જતી હોય છે. હવે વાત જો લગ્નમાં પતિ કે પત્નીએ આપેલી ભેટ હોય, તો એ જીવથી પણ વધારે કિંમતી બની જાય છે. દરેક વ્યક્તિ લગ્નમાં પહેરેલા કપડા, સગાઈની વીંટી વગેરે જેવી વસ્તુઓને જીવથી પણ વધારે સાચવે છે. પરંતુ અચાનક આવી કોઈ વસ્તુ ખોવાઈ જાય તો? અને એ વસ્તુ 13 વર્ષ બાદ મળે તો? હા, આવુ જ કંઈ થયું છે, કેનેડામાં રહેતી મેરી નામની મહિલા સાથે. મેરી જ્યારે પોતાના બગીચામાં કામ કરી રહી હતી, ત્યારે તેના પતિએ આપેલી સગાઈની ડાયમંડની વીંટી તેનાથી ખોવાઈ ગઈ હતી. ઘણી બધી શોધવા છતાં પણ તેને વીંટી મળી ન હતી.